CELEX: 32005D0085
Language: fi
Date: 2005-01-26 00:00:00
Title: 2005/85/EY: Komission päätös, tehty 26 päivänä tammikuuta 2005, Iranista peräisin olevien tai sieltä lähetettyjen pistaasipähkinöiden ja tiettyjen niistä valmistettujen tuotteiden tuonnille määrättävistä erityisehdoista (tiedoksiannettu numerolla K(2005) 117)ETA:n kannalta merkityksellinen teksti

3.2.2005   
            
            
               FI
            
            
               Euroopan unionin virallinen lehti
            
            
               L 30/12
            
         
      KOMISSION PÄÄTÖS,
   tehty 26 päivänä tammikuuta 2005,
   Iranista peräisin olevien tai sieltä lähetettyjen pistaasipähkinöiden ja tiettyjen niistä valmistettujen tuotteiden tuonnille määrättävistä erityisehdoista
   (tiedoksiannettu numerolla K(2005) 117)
   (ETA:n kannalta merkityksellinen teksti)
   (2005/85/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan,
   sekä katsoo seuraavaa:
   
               (1)
            
            
               Komission päätöksen 97/613/EY kumoamisesta sekä Iranista tuotavien tai Iranista peräisin olevien pistaasipähkinöiden ja tiettyjen niistä valmistettujen tuotteiden tuontiin sovellettavista erityisehdoista 11 päivänä joulukuuta 1997 tehtyä komission päätöstä 97/830/EY (2) on useita kertoja muutettu merkittävästi.
            
         
               (2)
            
            
               Päätöksen 97/830/EY oikeusperusta on elintarvikehygieniasta 14 päivänä kesäkuuta 1993 annetun neuvoston direktiivin 93/43/ETY (3) 10 artikla. Direktiivi 93/43/ETY kumotaan 1 päivästä tammikuuta 2006 elintarvikehygieniasta 29 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 852/2004 (4). Tämä asetus ei enää sisällä suojatoimenpiteen oikeusperustaa.
            
         
               (3)
            
            
               Asetuksen (EY) N:o 178/2002 mukaisesti on säädettävä tarvittavista toimenpiteistä, jos on ilmeistä, että yhteisöstä peräisin olevat tai kolmannesta maasta yhteisöön tuodut elintarvikkeet tai rehut todennäköisesti aiheuttavat vakavan vaaran ihmisten terveydelle, eläinten terveydelle ja ympäristölle.
            
         
               (4)
            
            
               Iranista peräisin olevista tai sieltä lähetetyistä pistaasipähkinöistä on lukuisissa tapauksissa löydetty liian korkeita aflatoksiini B1 -pitoisuuksia.
            
         
               (5)
            
            
               Elintarvikealan tiedekomitea on todennut, että aflatoksiini B1 on voimakas genotoksinen karsinogeeni, joka lisää erittäin pieninä annoksinakin maksasyövän riskiä.
            
         
               (6)
            
            
               Pistaasipähkinöiden tuonti Iranista aiheuttaa näin ollen vakavan uhan kansanterveydelle yhteisössä, joten on välttämätöntä ryhtyä suojatoimenpiteisiin yhteisön tasolla.
            
         
               (7)
            
            
               Komission elintarvike- ja eläinlääkintätoimisto (FVO) tutki Iranin hygieniatilannetta ensimmäisen kerran vuonna 1997 ja totesi, että hygieniakäytäntöjä ja pistaasipähkinöiden jäljitettävyyttä on parannettava. Tutkimusryhmä ei voinut tarkastaa kaikkia pistaasipähkinöiden vientiä edeltäviä käsittelyvaiheita. Iranin viranomaiset sitoutuivat parantamaan erityisesti tuotantoon, käsittelyyn, lajitteluun, jalostukseen, pakkaukseen ja kuljetuksiin liittyviä käytäntöjä. Tämän vuoksi oli aiheellista soveltaa Iranista peräisin oleviin pistaasipähkinöihin ja tiettyihin pistaasituotteisiin erityisehtoja, joilla turvataan kansanterveyden suojelun korkea taso. Seuraavat tarkastusmatkat tehtiin vuonna 1998 ja 2001. Vaikka näissä tarkastuksissa havaittiin merkittäviä hygieniakäytäntöjen ja jäljitettävyyden parannuksia, on kansanterveyden suojelemiseksi edelleenkin syytä määrätä erityisehtoja Iranista tuotaville pistaasipähkinöille ja tietyille pistaasituotteille.
            
         
               (8)
            
            
               Iranista voidaan tuoda pistaasipähkinöitä ja tiettyjä pistaasituotteita sillä edellytyksellä, että tuontiin sovelletaan erityisehtoja.
            
         
               (9)
            
            
               Yksi näistä erityisehdoista on, että on tarpeen säätää pistaasipähkinöiden ja niistä valmistettujen tuotteiden tuotannossa, lajittelussa, käsittelyssä, jalostuksessa, pakkaamisessa ja kuljetuksessa noudatettavista hyvistä hygieniakäytännöistä. Aflatoksiini B1 -pitoisuus sekä aflatoksiinien kokonaispitoisuus on tarpeen määrittää näytteistä, jotka on otettu tavaralähetyksistä juuri ennen niiden lähtöä Iranista.
            
         
               (10)
            
            
               Iranin viranomaisten on lisäksi esitettävä asiakirjoihin perustuvat todisteet jokaisen Iranista tuotavan tai sieltä peräisin olevan pistaasipähkinälähetyksen tuotantoon, lajitteluun, käsittelyyn, jalostukseen, pakkaamiseen ja kuljetukseen liittyvistä olosuhteista sekä lähetyksen aflatoksiini B1 -pitoisuutta ja aflatoksiinien kokonaispitoisuutta koskevien laboratoriomääritysten tulokset.
            
         
               (11)
            
            
               Kansanterveyden vuoksi jäsenvaltioiden on säännöllisesti toimitettava komissiolle selvitys Iranista peräisin olevien pistaasipähkinöiden ja tiettyjen niistä valmistettujen tuotteiden lähetyksiä koskevasta virallisesta valvonnasta saaduista kaikista määritystuloksista. Nämä selvitykset annetaan asetuksella (EY) N:o 178/2002 perustetun elintarvikkeiden ja rehujen nopean hälytysjärjestelmän mukaisten ilmoitusvelvoitteiden lisäksi.
            
         
               (12)
            
            
               On tärkeää varmistaa, että näytteenotto ja määritys Iranista peräisin olevista pistaasipähkinöiden ja pistaasituotteiden lähetyksistä tehdään yhdenmukaisesti kaikkialla yhteisön alueella.
            
         
               (13)
            
            
               Vuosina 2003 ja 2004 tehdyissä tarkastuksissa todettiin, että aflatoksiinien enimmäismäärä ylittyi useissa Iranista peräisin olevissa pistaasipähkinälähetyksissä. Onkin tarpeen rajoittaa terveystodistuksen voimassaoloa, jotta voidaan lyhentää kuljetus- ja varastointiaikaa, jonka kuluessa aflatoksiineja voi muodostua.
            
         
               (14)
            
            
               Tämän päätöksen toimivuutta olisi tarkasteltava Iranin toimivaltaisten viranomaisten toimittamien tietojen ja takeiden sekä jäsenvaltioiden tekemien testien tulosten perusteella sen arvioimiseksi, tarjoavatko erityisehdot riittävän suojan kansanterveydelle yhteisössä ja tarvitaanko niitä edelleen.
            
         
               (15)
            
            
               Tässä päätöksessä säädetyt toimenpiteet vaikuttavat merkittävästi jäsenvaltioiden valvontaresursseihin. Onkin aiheellista edellyttää, että asianomaiset maahantuojat tai elintarvikealan toimijat jakavat kaikki näytteenotosta, määrityksistä, varastoinnista ja sääntöjenvastaisten erien osalta toteutetuista virallisista toimenpiteistä aiheutuvat kustannukset.
            
         
               (16)
            
            
               Päätös 97/830/EY olisi näin ollen kumottava.
            
         
               (17)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   1.   Jäsenvaltiot saavat tuoda
   
               —
            
            
               CN-koodiin 0802 50 00 kuuluvia pistaasipähkinöitä, ja
            
         
               —
            
            
               CN-koodeihin 2008 19 13 ja 2008 19 93 kuuluvia paahdettuja pistaasipähkinöitä,
            
         jotka ovat peräisin Iranista tai jotka lähetetään sieltä, ainoastaan, jos lähetyksen mukana toimitetaan virallisen näytteenoton ja määrityksen tulokset sekä Iranin terveysministeriön edustajan täyttämä, allekirjoittama ja todentama liitteessä I esitetty terveystodistus. Terveystodistus on voimassa sellaista tuontia varten, joka tapahtuu enintään 4 kuukautta terveystodistuksen antamispäivän jälkeen.
   2.   Edellä olevan 1 kohdan alaan kuuluvia tuotteita saa tuoda yhteisöön ainoastaan jonkin liitteessä II olevassa luettelossa mainitun maahantulopaikan kautta.
   3.   Jokainen 1 kohdan alaan kuuluvien tuotteiden lähetys on merkittävä koodilla, joka on sama kuin 1 kohdassa mainittu virallisen näytteenoton ja määrityksen tulosten koodi sekä terveystodistuksessa oleva koodi.
   4.   Kunkin jäsenvaltion toimivaltaiset viranomaiset valvovat, että 1 kohdan piiriin kuuluviin tuotteisiin on liitetty 1 kohdassa tarkoitetut terveystodistus sekä näytteenotto- ja analyysitulokset.
   5.   Kunkin jäsenvaltion toimivaltaisten viranomaisten on otettava näyte jokaisesta 1 kohdan piiriin kuuluvien tuotteiden lähetyksestä niiden aflatoksiini B1 -pitoisuuden ja aflatoksiinien kokonaispitoisuuden määrittämiseksi ennen niiden laskemista yhteisön markkinoille maahantulopaikasta.
   Jäsenvaltioiden on toimitettava komissiolle kolmen kuukauden välein selvitys kaikista määritystuloksista, jotka on saatu 1 kohdan piiriin kuuluvien tuotteiden lähetyksille tehdyistä virallisista tarkastuksista. Selvitys on toimitettava kutakin vuosineljännestä seuraavan kuukauden aikana (huhti-, heinä-, loka- ja tammikuu).
   6.   Kaikki lähetykset, joista on määrä ottaa näyte ja tehdä määritys, olisi pidätettävä enintään 15 työpäivän ajaksi ennen niiden laskemista yhteisön markkinoille maahantulopaikasta. Maahantuovan jäsenvaltion toimivaltaisten viranomaisten on tällaisessa tapauksessa annettava lähetyksen mukaan liitettävä virallinen asiakirja, jossa vahvistetaan, että lähetyksestä on otettu virallinen näyte määrityksen tekemiseksi, ja jossa ilmoitetaan määrityksen tulokset.
   7.   Jos lähetys on jaettu osiin, lähetyksen kunkin osan mukana on tukkukauppavaiheen loppuun asti oltava jäljennökset 1 ja 6 kohdassa tarkoitetuista, sen jäsenvaltion toimivaltaisen viranomaisen oikeaksi todistamista terveystodistuksesta ja virallisista saateasiakirjoista, jonka alueella lähetys on jaettu osiin.
   2 artikla
   Tätä päätöstä tarkastellaan Iranin toimivaltaisten viranomaisten toimittamien tietojen ja takeiden sekä jäsenvaltioiden tekemien testien tulosten perusteella sen arvioimiseksi, tarjoavatko 1 artiklassa tarkoitetut erityisehdot riittävän suojan kansanterveydelle yhteisössä ja tarvitaanko niitä edelleen.
   3 artikla
   Lähetyksestä vastaavan elintarvikealan toimijan tai sen edustajan on vastattava kaikista niistä kustannuksista, jotka johtuvat näytteenotosta, määrityksistä, varastoinnista ja virallisten liiteasiakirjojen sekä terveystodistuksen kopioiden ja 1 artiklan 4–7 kohdan mukaisten liiteasiakirjojen toimittamisesta.
   Lähetyksestä vastaavan elintarvikealan toimijan tai sen edustajan on vastattava myös kaikista niistä kustannuksista, jotka liittyvät toimivaltaisten viranomaisten toteuttamiin virallisiin toimenpiteisiin Iranista peräisin olevien tai sieltä lähetettyjen pistaasipähkinöiden ja tiettyjen niistä valmistettujen tuotteiden säännöstenvastaisten lähetysten osalta.
   4 artikla
   Kumotaan päätös 97/830/EY.
   5 artikla
   Tätä päätöstä sovelletaan 1 päivästä helmikuuta 2005.
   Jäsenvaltioiden on toteutettava tämän päätöksen noudattamisen edellyttämät toimenpiteet. Niiden on ilmoitettava tästä komissiolle viipymättä.
   6 artikla
   Tämä päätös on osoitettu kaikille jäsenvaltioille.
   
      Tehty Brysselissä 26 päivänä tammikuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EUVL L 31, 1.2.2002, s. 1. Asetus sellaisena kuin se on muutettuna asetuksella (EY) N:o 1642/2003 (EUVL L 245, 29.9.2003, s. 4).
   
      (2)  EYVL L 343, 13.12.1997, s. 30. Päätös sellaisena kuin se on viimeksi muutettuna komission päätöksellä 2004/429/EY (EUVL L 154, 30.4.2004, s. 19. Oikaisu julkaistu EUVL L 189, 27.5.2004, s. 13).
   
      (3)  EYVL L 175, 19.7.1993, s. 1. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (4)  EUVL L 139, 30.4.2004, s. 1. Oikaisu julkaistu EUVL L 226, 25.6.2004, s. 3.
   
      LIITE I
      
         
   
   
      LIITE II
      Luettelo maahantulopaikoista, joiden kautta Iranista peräisin olevia tai Iranista lähetettyjä pistaasipähkinöitä tai tiettyjä niistä valmistettuja tuotteita saadaan tuoda Euroopan yhteisöön
      
                  Jäsenvaltio
               
               
                  Maahantulopaikka
               
            
                  Belgia
               
               
                  Antwerpen, Zeebrugge, Brussel/Bruxelles, Aalst
               
            
                  Tšekki
               
               
                  Celní úřad Praha D5
               
            
                  Tanska
               
               
                  Kaikki Tanskan satamat ja lentoasemat
               
            
                  Saksa
               
               
                  HZA Lörrach – ZA Weil am Rhein – Autobahn, HZA Stuttgart – ZA Flughafen, HZA München – ZA München – Flughafen, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) – ZA Autobahn, HZA Cottbus – ZA Forst – Autobahn, HZA Bremen – ZA Neustädter Hafen, HZA Bremen – ZA Bremerhaven, HZA Hamburg – Hafen-ZA Waltershof, HZA Hamburg-Stadt, HZA Itzehoe – ZA Hamburg – Flughafen, HZA Frankfurt-am-Main-Flughafen, HZA Braunschweig – Abfertigungsstelle, HZA Hannover Hamburger Allee, HZA Koblenz – ZA Hahn-Flughafen, HZA Oldenburg – ZA Wilhelmshaven, HZA Bielefeld – ZA Eckendorfer Straße Bielefeld, HZA Erfurt – ZA Eisenach, HZA Potsdam – ZA Ludwigsfelde, HZA Potsdam – ZA Berlin-Flughafen Schönefeld, HZA Augsburg – ZA Memmingen, HZA Ulm – ZA Ulm (Donautal), HZA Karlsruhe – ZA Karlsruhe, HZA Berlin – ZA Dreilinden, HZA Gießen – ZA Gießen, HZA Gießen – ZA Marburg, HZA Singen – ZA Bahnhof, HZA Lörrach – ZA Weil am Rhein – Schusterinsel, HZA Hamburg-Stadt – ZA Oberelbe, HZA Hamburg-Stadt – ZA Oberelbe – Abfertigungsstelle Billbrook, HZA Hamburg-Stadt – ZA Oberelbe – Abfertigungsstelle Großmarkt, HZA Potsdam – ZA Berlin – Flüghafen Schönefeld, HZA Düsseldorf – ZA Düsseldorf Nord, HZA Stralsund (HZA HST) – ZA Zollamt Ludwigslust (ZA LWL)
               
            
                  Viro
               
               
                  Muugan sataman rajatarkastusasema, Paljassaaren sataman rajatarkastusasema, Paldiski-Lõunan sataman rajatarkastusasema; Dirhamin sataman rajatarkastusasema, Luhamaan maantien rajatarkastusasema, Narvan maantien rajatarkastusasema
               
            
                  Kreikka
               
               
                  Athina, Pireas, Elefsis, Aerodromio ton Athinon, Thessaloniki, Volos, Patra, Iraklion tis Kritis, Aerodromio tis Kritis, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi
               
            
                  Espanja
               
               
                  Algeciras (satama), Alicante (lentoasema, satama), Almería (lentoasema, satama), Asturias (lentoasema), Barcelona (lentoasema, satama, rautatie), Bilbao (lentoasema, satama), Cádiz (satama), Cartagena (satama), Castellón (satama), Ceuta (satama), Gijón (satama), Huelva (satama), Irun (maantie), La Coruña (satama), La Junquera (maantie), Las Palmas de Gran Canaria (lentoasema, satama), Madrid (lentoasema, rautatie), Málaga (lentoasema, satama), Marin (satama), Melilla (satama), Murcia (rautatie), Palma de Mallorca (lentoasema, satama), Pasajes (satama), San Sebastián (lentoasema), Santa Cruz de Tenerife (satama), Santander (lentoasema, satama), Santiago de Compostela (lentoasema), Sevilla (lentoasema, satama), Tarragona (satama), Tenerife Norte (lentoasema), Tenerife Sur (lentoasema), Valencia (lentoasema, satama), Vigo (lentoasema, satama), Villagarcia (satama), Vitoria (lentoasema), Zaragoza (lentoasema)
               
            
                  Ranska
               
               
                  Marseille (Bouches-du-Rhone), Le Havre (Seine-Maritime), Rungis MIN (Val-de-Marne), Lyon Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire Montoir CRD (Loire-Atlantique), Agen (Lot-et-Garonne), Port de la Pointe des Galets à la Réunion
               
            
                  Irlanti
               
               
                  Dublin – satama ja lentoasema,
                  Cork – satama ja lentoasema,
                  Shannon – lentoasema
               
            
                  Italia
               
               
                  Ufficio Sanità Marittima ed Aerea di Ancona
                  Ufficio Sanità Marittima ed Aerea di Bari
                  Ufficio Sanità Marittima ed Aerea di Genova
                  Ufficio Sanità Marittima di Livorno
                  Ufficio Sanità Marittima ed Aerea di Napoli
                  Ufficio Sanità Marittima di Ravenna
                  Ufficio Sanità Marittima di Salerno
                  Ufficio Sanità Marittima ed Aerea di Trieste
                  Dogana di Fernetti – Interporto Monrupino (Trieste)
                  Ufficio di Sanità Marittima di La Spezia
                  Ufficio di Sanità Marittima e Aerea di Venezia
                  Ufficio di Sanità Marittima e Aerea di Reggio Calabria
               
            
                  Kypros
               
               
                  Limassolin satama, Larnacan lentoasema
               
            
                  Latvia
               
               
                  Grebneva – maantie Venäjälle
                  Terehova – maantie Venäjälle
                  Pātarnieki – maantie Valko-Venäjälle
                  Silene – maantie Valko-Venäjälle
                  Daugavpils – rautatien tavara-asema
                  Rēzekne – rautatien tavara-asema
                  Liepāja – merisatama
                  Ventspils – merisatama
                  Rīga – merisatama
                  Rīga – Riian lentoasema
                  Rīga – Latvian posti
               
            
                  Liettua
               
               
                  Maantie: Kybartai, Lavoriškės, Medininkai, Panemunė, Šalčininkai
                  Lentoasema: Vilna
                  Merisatama: Malkų įlankos, Molo, Pilies
                  Rautatiet: Kena, Kybartai, Pagėgiai
               
            
                  Luxemburg
               
               
                  Centre Douanier, Croix de Gasperich, Luxembourg
                  Administration des Douanes et Accises, Bureau Luxembourg – Aéroport, Niederanven
               
            
                  Unkari
               
               
                  Ferihegy – Budapest – lentoasema
                  Záhony – Szabolcs-Szatmár-Bereg – maantie
                  Eperjeske – Szabolcs-Szatmár-Bereg – rautatie
                  Nagylak – Csongrád – maantie
                  Lökösháza – Békés – rautatie
                  Röszke – Csongrád – maantie
                  Kelebia – Bács-Kiskun – rautatie
                  Letenye – Zala – maantie
                  Gyékényes – Somogy – rautatie
                  Mohács – Baranya – satama
               
            
                  Malta
               
               
                  Malta Freeport, Maltan kansainvälinen lentoasema ja Grand Harbour
               
            
                  Alankomaat
               
               
                  Kaikki Alankomaiden satamat ja lentoasemat sekä raja-asemat
               
            
                  Itävalta
               
               
                  HZA Feldkirch, HZA Graz, Nickelsdorf, Spielfeld, HZA Wien, ZA Wels, ZA
                  Kledering, ZA Flughafen Wien, HZA Salzburg, ZA Klingenbach/Zweigstelle
                  Sopron, ZA Karawankentunnel, ZA Villach
               
            
                  Puola
               
               
                  Bezledy – Warmińsko – Mazurskie – maantien raja-asema
                  Kuźnica Białostocka – Podlaskie – maantien raja-asema
                  Bobrowniki – Podlaskie – maantien raja-asema
                  Koroszczyn – Lubelskie – maantien raja-asema
                  Dorohusk – Lubelskie – maantien ja rautatien raja-asema
                  Gdynia – Pomorskie – merisataman raja-asema
                  Gdańsk – Pomorskie – merisataman raja-asema
                  Medyka-Przemyśl – Podkarpackie – rautatien raja-asema
                  Medyka – Podkarpackie – maantien raja-asema
                  Korczowa – Podkarpackie – maantien raja-asema
                  Jasionka – Podkarpackie – lentoaseman raja-asema
                  Szczecin – Zachodnio – Pomorskie – merisataman raja-asema
                  Świnoujście – Zachodnio – Pomorskie – merisataman raja-asema
                  Kołobrzeg – Zachodnio – Pomorskie – merisataman raja-asema
               
            
                  Portugali
               
               
                  Lissabon, Leixões
               
            
                  Slovenia
               
               
                  Obrežje – maantien rajanylityspaikka
                  Koper – sataman rajanylityspaikka
                  Dobova – rautatien rajanylityspaikka
                  Brnik (lentokenttä)
                  Jelšane (maantie)
                  Ljubljana (rautatie ja maantie)
                  Sežana (rautatie ja maantie)
               
            
                  Slovakia
               
               
                  Vyšné Nemecké – maantie, Čierna nad Tisou – rautatiet
               
            
                  Suomi
               
               
                  Kaikki Suomen tullitoimistot
               
            
                  Ruotsi
               
               
                  Göteborg, Tukholma, Helsingborg, Landvetter, Arlanda, Norrköping
               
            
                  Yhdistynyt kuningaskunta
               
               
                  Belfast, Dover, Felixstowe, Gatwickin lentoasema, Goole, Grimsby, Harwich, Heathrow’n lentoasema, Hull, Immingham, Ipswich, Leith, Liverpool, Lontoo (myös Tilbury, Thamesport ja Sheerness), Manchesterin lentoasema, Manchester Containerbase, Manchesterin kansainvälinen rahtiterminaali, Manchester (myös Ellesmere Port), Middlesborough, Southampton